Jomʼe masjidi (Toronto). Jomʼe masjidi (مسجد جامع) — Kanadaning Ontario shtati Toronto shahridagi masjid. High Parkning sharqida joylashgan. U Kanadadagi eng qadimgi islom markazi boʻlib, „Torontodagi barcha masjidlarning onasi“ deb nomlanadi. 1930-yilda Presbyterian cherkovi sifatida qurilgan bino, 1969-yilda Torontoning kichik, asosan bosnyak va alban musulmon jamoasi tomonidan sotib olingan va shaharning birinchi islomiy ibodat markaziga aylantirilgan. Tarixi. Masjid 1961-yilda tashkil etilgan va birinchi marta Dundas West va Keele yaqinidagi charm doʻkoni oʻrnida qurilgan. Hozirda masjid joylashgan inshoot dastlab 1930-yilda John Francis Brown & Son tomonidan High Park Presbyterian cherkovi sifatida qurilgan. 1969-yilda Toronto musulmon jamiyati Saudiya Arabistoni qiroli Faysaldan cherkov binosini oldindan mavjud jamoat uchun uy va Torontodagi birinchi doimiy masjid sifatida sotib olish uchun mablagʻ olishga muvaffaq boʻlgan. Jom’e dastlab „Tabligʻi jamoat“ning koʻp sonli tarafdorlariga ega boʻlgan boʻlsa-da, gujarati musulmonlarining katta oqimi Toronto sharqidagi zalni ijaraga olisha boshlagach ularning soni kamaygan. 1981-yilda Madina masjidiga aylantirilgan bino sotib olingan va u Tabligʻi jamoatning maʼnaviy markaziga aylangan. Shundan soʻng Jom’e Musulmon Talabalar Uyushmasida yetakchilik qlishni boshladi.